1.《咏廿四气诗-大暑六月中》唐朝-元稹
大暑三秋近,林鐘九夏移。桂轮开子夜,萤火照空时。瓜果邀儒客,菰蒲长墨池。絳纱浑卷上,经史待风吹。
2.《次韵子都兄大暑》宋朝-李洪
绕屋扶疏树,吾庐粗胜陶。去来梁燕语,旦夕女婵号。蕙槁兰将败,萧锄艾亦薅。侵檐添绿竹,映日缱红桃。得友人皆面,哦诗语未高。饮泉荫松柏,直欲广风骚。
3.《西江月-时在天长,正当大暑,归山后,恰值》元朝-尹志平
九夏天长暑热,三秋山后清凉。一川禾黍正苍苍。了见西成有望。论甚天涯海角,尽他关外山荒。目前无事即仙乡。且恁随缘豁畅。 ...
4.《六月十八日夜大暑》宋朝-司马光
老柳蜩螗噪,荒庭熠燿流。人情正苦暑,物怎已惊秋。月下濯寒水,风前梳白头。如何夜半客,束带谒公侯。
5.《大暑舟行含山道中,雨骤至,霆奔龙挂可骇》宋朝-范成大
隤云暧前驱,连鼓讧後殿。駸駸失高丘,扰扰暗古县。白龙起幽蛰,黑雾佐神变。盆倾耳双聩,斗暗目四眩。帆重腹逾饱,橹润鸣更健。圆漪晕雨点,溅滴走波面。伶俜愁孤鸳,颭闪...
6.《大暑水阁听晋卿家昭华吹笛》宋朝-黄庭坚
蕲竹能吟水底龙,玉人应在月明中。何时为洗秋空热,散作霜天落叶风。
7.《大暑松下卧起二首-其一》宋朝-陈天瑞
迅翻趋炎歊,高标閟幽雅。隐士何所营,茇之清荫下。故居禾黍生,帡幪若大厦。熟卧南风边,飞梦游虞夏。五弦天上鸣,击壤歌满野。起来记遗音,析薪有樵者。
8.《大暑登东城》元朝-许衡
三丈危城日暮登,暑威殊不霁凭陵。何时太华高峰上,细嚼松阴六月冰。
9.《大暑久不请谒登南楼望成父西庵慨然奉思因成》宋朝-李弥逊
南郭子綦隐,西郊杜老居。风流如异代,臭味本吾庐。高阁深繙贝,虚堂静散书。经旬想颜色,着雨问何如。
10.《知识相问多以封川气候宽凉为言大暑中因念退》宋朝-郑刚中
退之序郴阳,水驶山不平。中州清淑气,至此郁以停。封川在炎方,更过郴几程。不瘴已甚幸,谓凉兹岂情。山穷人尽瘦,草茂虎公行。浓云从地起,地气还相蒸。霔雨洞洗之,十日...
11.《大暑》宋朝-曾几
赤日几时过,清风无处寻。经书聊枕籍,瓜李漫浮沉。兰若静复静,茅茨深又深。炎蒸乃如许,那更惜分阴。
12.《点绛唇-题绛州花萼堂时大暑回自河中》元朝-王恽
一榻清风,故山邂逅欣相遇。绿阴池树。荡漾瑶翻处。赤日红尘,前日中条路。人良苦。壮心如故。快叱王阳驭。 ...
13.《大暑留召伯埭》宋朝-尤袤
清风不肯来,烈日不肯暮。平生山林下,散发颇箕踞。一官走王事,三伏在道途。我非褦襶儿,亦尔困驰骛。居然恋俎豆,安得免羁馽。区区竟何营,汩汩此飘寓。渊明应笑人,有底...
14.《大暑竹下独酌》宋朝-郑刚中
新竹日以密,竹叶日以繁。参差四窗外,小大皆琅玕。隆暑方盛气,势欲焚山樊。悠然此君子,不容至其间。沮风如可人,亦复怡我颜。黄错开竹杪,放入月一弯。绿阴随合之,碎玉...
15.《大暑同蒋明亚叟熙载夜登清微亭》宋朝-傅察
土润伏新金,阳歊困亭午。曦御驻片骖,朱光彻厚土。鸟雀噪阶除,蛙蚓鸣草莽。簿领抗尘容,茅檐庇环堵。蜂虿乱绳床,蚊虻隐雷鼓。棕拂徒尔为,青蝇敢予侮。避喧空百虑,对...
16.《乙未六月大暑》元朝-方回
平分天四序,最苦是炎蒸。在我须无欲,于斯患不能。又应当闵雨,谁识始藏冰。人力回元造,生生实所凭。
17.《和晁应之大暑书事》宋朝-刘子翚
蓬门久闭谢来车,畏暑尤便小阁虚。青引嫩苔留鸟篆,绿垂残叶带虫书。寒泉出井功何有,白羽邀凉计已疏。忍待西风一萧飒,碧鲈银脍意何如。
18.《大暑忆灵隐寺冷泉一首》宋朝-苏籀
我念热客辞,怀哉冷泉游。此水暨此山,清便物殊尤。澄渟快一生,晶澈夺两眸。青瑶碧玻瓈,三顷方能侔。澡雪戏{左山右豦}间,大川漫悠悠。浣瀹鉴临际,千仞险何求。面堂浸...
19.《寄秋怀-大暑惧死暍》宋朝-赵蕃
大暑惧死暍,祁寒愁仆僵。岁时空卒卒,身世益伥伥。问服遗官叹,怀沙去国伤。终殊弋何慕,况事色斯翔。
20.《六月二十二日大暑坐墙西槐树下有作》明朝-程敏政
门外炎光炽,墙西一径开。残阳馀古瓦,凉吹发高槐。鸟与人俱乐,诗随景自来。无因堪破寂,童子进冰梅。
21.《大暑松下卧起二首-其二》宋朝-陈天瑞
炎威一何骄,不有商飙惨。苍茫云海路,飞龙不可览。我本灌园人,昔乃从铅椠。万事已灰心,十载空尝胆。亭亭松篁边,小池开菡萏。芬清泥自污,根固波徒撼。终日哦其间,一...
22.《次韵和真长四季牧童-晓牧侵星大暑天》宋朝-黄庶
晓牧侵星大暑天,昼寻芳树绿阴眠。惜牛不使冲残日,归带黄昏饮小川。
23.《和晁应之大暑书事》宋朝-张耒
蓬门久闭谢来车,畏暑尤便小阁虚。青引嫩苔留鸟篆,绿垂残叶带虫书。寒泉出井功何有,白羽邀凉计已疏。忍待西风一萧瑟,碧鲈斫鲙意何如。
24.《大暑宴朱氏玉井香赋诗》元朝-杨维桢
朱公神仙人,冰雪照肺腑。祖帑阅羽化,祖书在册府。门掩一亩宫,虹梁跨风渚。乔木八九株,梧桐杂槐榉。中有玉井香,银云洒零雨。俗士不必来,佳朋来不拒。煮茶不无童,谋酒...
25.《大暑戏赠希古》宋朝-张耒
去年挥汗对淮流,寒暑那知复一周。土润何妨兼伏暑,火流行看放清秋。鬓须总白难相笑,观庙俱闲好并游。只怕樽前夸酒量,一挥百盏不言休。